大慶站 (黑龍江)

大慶站係位於中國黑龍江大慶薩爾圖區嘅火車站，屬濱洲鐵路。呢個站距離哈爾濱站159公里，而離滿洲里站重有776公里。而家係一等站，旅客可以上落，行李可以包起托運。

史 
光緒二十八年3月28號，呢個站開站，當時站名嗌做，站名係根據當地地名薩爾圖，係個五等站，喺遞年東清鐵路北段通車時，薩爾圖站係33個營業站之一，佢亦係大慶當地第一個火車站。

滿洲國時期，車站設施由俄式改成日式，同時薩爾圖站昇爲四等站。

由於發掘大慶油田，薩爾圖站前所未有噉變到好繁忙。1961年，擴建成二等站，由3條股道擴增到10條，加闊埋站臺、站廳；1977年4月1號，站名改成大慶站；1985年，年貨運量380萬噸，昇爲一等站；2000年時，日均發客八千人，客票年收9502萬人民幣。大慶站曾經係大慶嘅鐵路樞紐，因爲車次開通多咗，佢嘅週邊演變成大慶嘅市中心；2000年後大慶有高校入駐，呢個站嘅客流量亦都猛增咗。2013年11月20號，大慶西站開通，大慶嘅鐵路樞紐由大慶站轉咗過去。

攷 

類:黑龍江鐵路站